Foto: «Paxtakor» klubi matbuot xizmati «Paxtakor» sardori Marko Simich Chernogoriya terma jamoasi safida Qozog‘istonga qarshi o‘yinda to‘p kiritdi. 2018 yili Rossiyada bo‘lib o‘tadigan jahon chempionati saralashing Yevropa mintaqasidagi uchrashuvida safarda Qozog‘istonga qarshi maydonga tushgan Chernogoriya 3:0 hisobida g‘alaba qozondi. Simich jamoasining uchinchi goliga mualliflik qildi. Ma’lumot uchun, Chernogoriya terma jamoasi 7 o‘yindan keyin 13 ochko to‘plab, turnir jadvalida 2-o‘rinda bormoqda. Guruhda Polsha terma jamoasi 16 ochko bilan yetakchilik qilayapti. Navbatdagi o‘yinni Chernogoriya 4 sentabr kuni Ruminiya bilan o‘z uyida, Podgoritsada o‘tkazadi.